મોબાઇલ એપ્‍લીકેશન, સોશ્‍યલ મિડિયા, બીગ ડેટા, આર્ટીફીસીયલ ઇન્‍ટેલિજન્‍સ તથા વર્ચ્‍યુઅલ સેગ્‍મેન્‍ટના કારણે પણ પ્રવાસન ઉધોગ ખૂબ જ ઝડપથી વૃધ્‍ધિ કરી રહયો છે. ઓનલાઇન ટ્રાવેલ બુકીંગ સેલ્‍સ ઇ.સ.૨૦૧૭ થી ૨૦૨૧ દરમ્‍યાન વાર્ષિક ૧૪.૮ ટકાના દરે વધવાની સંભાવના છે. ભારત કદાચ ઇ.સ.૨૦૧૯ના અંત સુધીમાં દુનિયાનો છઠ્ઠા ક્રમનો બિઝનેસ ટ્રાવેલ માર્કેટ બની રહેશે. વિશ્વમાં ડીજીટલ ટ્રાવેલ વેચાણોમાં ૨૦૧૭ના વર્ષ દરમ્‍યાન ભારતે ૩.૭ ટકા જેટલો હિસ્‍સો નોંધાવ્‍યો હતો. પાછલા વર્ષોની સરખામણીમાં ટ્રાવેલ, ટુરીઝમ અને હોસ્‍પિટાલિટી ઉદ્યોગે ૧૫.૬ ટકા જેટલી વૃધ્‍ધિ નોંધાવી છે.